Forslag til RÅDETS FORORDNING om ophævelse af Rådets forordning (EF) nr. 1031/2002 om indførelse af tillægstold på importen af visse produkter med oprindelse i Amerikas Forenede Stater

(forelagt af Kommissionen)

BEGRUNDELSE

Den 7. marts 2002 indførte Amerikas Forenede Stater en beskyttelsesforanstaltning på importen af visse stålprodukter, som forstyrrede balancen i indrømmelser og andre forpligtelser i henhold til Marrakesh-overenskomsten om oprettelse af Verdenshandels-organisationen mellem Det Europæiske Fællesskab og Amerikas Forenede Stater.

For at genskabe denne balance udstedte Rådet forordning (EF) nr. 1031/2002 af 13. juni 2002 om indførelse af tillægstold på importen af visse produkter med oprindelse i Amerikas Forenede Stater [1].

[1] EFT L 157 af 15.6.2002, s. 8.

Artikel 5 i Rådets forordning (EF) nr. 1031/2002 fastsætter, at Rådet, som træffer afgørelse med kvalificeret flertal på forslag af Kommissionen, vil træffe afgørelse om at ophæve denne forordning, når Amerikas Forenede Stater har ophævet beskyttelsesforanstaltningen.

Beskyttelsesforanstaltningen på import af visse stålprodukter og alle retsakter udstedt på grundlag deraf [2] blev ophævet af Amerikas Forenede Stater den 5. december 2003 [3]. Betingelserne for ophævelse af forordning (EF) nr. 1031/2002 er således opfyldt.

[2] Memorandum for the Secretary of Treasury, the Secretary of Commerce and the USTR of 5 March 2002 on the "Action Under Section 203 of the Trade Act of 1974 Concerning Certain Steel Products by the President of the United States of America" (United States Federal Register Vol. 67, No. 45 of 7 March 2002, p. 10593); Notices from the Office of the United State Trade Representative, "Exclusion of Particular Products From Actions Under Section 203 of the Trade Act of 1974 With Regard to Certain Steel Products; Conforming Changes and Technical Corrections to the Harmonized Tariff Schedule of the United States" (United States Federal Register Vol. 67, No. 169 of 30 August 2002, p. 56182 and Vol. 68, No. 61 of 31 March 2003, p. 15494).

[3] Proclamation No. [...] "To Provide for the Termination of Action Taken with Regard to Imports of Certain Steel Products" af 4. December 2003.

Forslag til RÅDETS FORORDNING om ophævelse af Rådets forordning (EF) nr. 1031/2002 om indførelse af tillægstold på importen af visse produkter med oprindelse i Amerikas Forenede Stater

RÅDET FOR DEN EUROPÆISKE UNION HAR -

under henvisning til Rådets forordning (EF) nr. 1031/2002 om indførelse af tillægstold på importen af visse produkter med oprindelse i Amerikas Forenede Stater [4], særlig artikel 5,

[4] EFT L 157 af 15.6.2002, s. 8.

under henvisning til forslag fra Kommissionen [5], og

[5] EFT C [...] af [...], s. [...9

ud fra følgende betragtninger:

(1) Den beskyttelsesforanstaltning, som Amerikas Forenede Stater indførte ved Proclamation No. 7529 "To Facilitate Positive Adjustment to Competition from Imports of Certain Steel Products" af 5. marts 2002, offentliggjort i United States Federal Register, Vol. 67, No. 45, 7. marts 2002, s. 10533, og alle retsakter udstedt på grundlag deraf, blev ophævet den 4. december 2003. Ophævelsen fik virkning den 5. december 2003.

(2) Betingelserne for ophævelse af forordning (EF) nr. 1031/2002 som omhandlet i artikel 5 er derfor opfyldt -

UDSTEDT FØLGENDE FORORDNING:

Artikel 1

Forordning (EF) nr. 1031/2002 ophæves fra dagen efter 5. december 2003.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand